Izlazak (TOB e.p. T.D.)/Sveto ulje
Sveto ulje

22 GOSPOD oslovi Mojsija:
 
 23» Pribavi također aromate prve klase:
 - tečna mirha: 500 sikala;
 - mirisni cimet: polovina, to jest 250 sikala;
 - mirisna trstika: 250;
 
24 - kasije: 500, u siklima iz svetišta , s jednim hinom maslinovog ulja.
 
25 Od toga ćeš načiniti ulje za sveto *pomazanje, mirisnu smjesu, rad parfimera; to će biti ulje svetog pomazanja.
 
26 Pomazat ćeš njime *šator susretanja, *kovčeg isprave,
 
27 stol i sav njegov pribor, svijećnjak i sav njegov pribor, oltar za miris.
 
28 oltar holokausta i sav njegov pribor, posudu i njenu podlogu
 
29 Posvetit ćeš ih oni će biti presveti; sve što se tu dodirne bit će sveto.
 
30 Aaron i njegovi sinovi, njih ćeš pomazati također i posvetit ćeš ih da bi vršili moje svećenstvo.
 
31 Ovako ćeš reći sinovima Izraelovim: Ovo je ulje svetog pomazanja; iz doba u doba, ono je za mene.
 
32 Neće se stavljati na ničije tijelo; vi nećete oponašati taj recept, jer je on svet i ostat će svet za vas.
 
33 Onaj tko bi oponašao tu mješavinu i stavio na neposvećenog bit će odstranjen iz svoje rodbine. «
 
Izlazak (TOB e.p. T.D.)